Case ID: 1074125
Sentence 8: Beləliklə, məhkəmə iş materiallarından müəyyən etmişdir ki, iddiaçı Azərbaycan Respublikasının vətəndaşıdır, Azərbaycan Respublikasının Müdafiə Nazirliyində Maddi Texniki Təminat Baş İdarəsinin Yanacaq xidmətində baş zabit – xidmət rəisinin müavini, Silahlı Qüvvələrin Təlim və Tədris Mərkəzinin Maddi Texniki Təminat Kafedrasının arxa cəbhə silsiləsinin baş müəllimi vəzifələrində işləmişdir, xx.xx.2014-cü ildən xx.xx.2015-ci ilə qədər müddətdə barəsində həbs qətimkan tədbiri seçilməklə Bakı İstintaq Təcridxanasında saxlanılmışdır, Azərbaycan Respublikası Müdafiə nazirinin xx.xx.2015-ci il tarixli, 0691 nömrəli əmri ilə “Hərbi xidmətkeçmə haqqında” Əsasnamənin 156-cı maddəsinin “j” bəndinə əsasən (öz arzusu ilə) müvafiq olaraq ehtiyata buraxıldığına görə, xx.xx.2015-ci il tarixdən Mərkəzin şəxsi heyətinin siyahısından, bütün növ təminatlardan çıxarılmışdır.Hazırda ehtiyata buraxılan zaman istifadə etmədiyi məzuniyyətlərə görə pul kompensasiyasının və 2013-cü ilin yekunlarına görə birdəfəlik mükafatın ona ödənilmədiyini əsas kimi göstərərək iddiaçı 2013-cü ilin yekunlarına görə birdəfəlik pul mükafatının, 2013-cü ildə 15 gün, 2014-cü ildə 45 gün, 2015-ci ildə isə 90 gün, cəmi 150 gün növbəti məzuniyyətə görə kompensasiyanın Azərbaycan Respublikası Nazirlər Kabinetinin 28 sentyabr 2012-ci il tarixli, 217 №li qərarına uyğun olaraq bu günkü tarixə mövcud olan vəzifə və rütbə maaşları əsas götürülməklə hesablanaraq iddiaçıya ödənilməsi vəzifəsinin cavabdehə həvalə edilməsini tələb edir.